# 4

Marta Bogdanowicz
majus85@gmail.com
Ekaterina Gerasimova
kittykat3756@gmail.com

Creative Commons Share Alike 3.0

Бар архивті және оның мазмұнын көру.

# Архивті көру

Архивті көрудің екі жолы бар:

# Барлық файлдарды көру

Терезенің жоғарғы оң жақ бұрышындағы мәзір батырмасын басып, Барлық файлдарды көру тармағын таңдаңыз. File Roller архивтегі барлық файлдарды тізіп береді. Сіз олардың атын, өлшемін, түрін, соңғы өзгертілген күнін және орналасқан жерін көресіз.

Архивтегі файлдарды сұрыптау үшін жоғарыда аталған баған тақырыптамаларын (аты, өлшемі…) пайдалануға болады. Ол үшін оларға шертіңіз; кері ретпен сұрыптауды қоса аласыз.

# Бума ретінде көру

Бұл көріністе классикалық бумалар құрылымы көрсетіледі. Мұны пайдалану үшін терезенің жоғарғы оң жақ бұрышындағы мәзір батырмасын басып, Бума ретінде көру тармағын таңдаңыз.

Архивті осылай көру кезінде бумалардың ағаш тәрізді көрінісін бүйірлік панельден көру үшін F9 басуға немесе терезенің жоғарғы оң жақ бұрышындағы мәзір батырмасын басып, Бүйірлік панель тармағын таңдауға болады. Ол бумалар арасында оңай ауысуға мүмкіндік береді.

# Архивтегі файлдарды ашу

Файл атын екі рет шерту немесе файл атын оң жақ батырмамен шертіп, Ашу тармағын таңдау арқылы архивтегі файлдарды ашыңыз. File Roller файлды сол файл түрі үшін үнсіз келісім бойынша таңдалған бағдарламамен ашады.

Файлды басқа бағдарламамен ашу үшін келесі қадамдарды орындаңыз:

Файлды оң жақ батырмамен шертіңіз.

Көмегімен ашу… тармағын шертіңіз.

Пайдаланғыңыз келетін бағдарламаны таңдап, Таңдау батырмасын шертіңіз.