# 1

Марта Богданович
majus85@gmail.com
Екатерина Герасимова
kittykat3756@gmail.com

This work is licensed under a Creative Commons Attribution-ShareAlike 3.0 Unported License.

Наведите ваше поставке за распакивање архиве.

# Напредне опције за распакивање архиве

Управник архива нуди различите опције за распакивање архиве. Ове опције можете видети у прозорчету Распакуј. На дну овог прозорчета можете одлучити да ли желите да распакујете:

# Све датотеке

Све датотеке и фасцикле у архиви ће бити распаковане.

# Изабране датотеке

Управник архива распакује само изабране датотеке.

Морате да изаберете датотеке које желите да распакујете пре него што кликнете на Распакуј. То урадите тако што ћете кликнути на назив датотеке. Користите тастере Ctrl и Shift да изаберете више од једне датотеке.

# Датотеке

Можете уписати називе датотека које желите да распакујете. Раздвојте појединачне датотеке користећи тачку-зарез (;).

Назив датотеке мора бити праћен проширењем датотеке. Можете користити звездицу (*) као џокер знак. На пример, да изаберете све .txt датотеке, упишите *.txt.

У прозорчету за избор датотека можете навести да ли желите да:

# Задржи структуру директоријума

Означите ову опцију ако желите да задржите структуру директоријума каква је у вашој архиви.

# Не преписуј новије датотеке

Ова опција неће преписати постојеће датотеке истим називом, које имају новији датум измене од оних које су у архиви.

Ове Акције су наведене на дну прозорчета.