# 4

Марта Богданович
majus85@gmail.com
Екатерина Герасимова
kittykat3756@gmail.com

Creative Commons Share Alike 3.0

Прегледајте постојећу архиву и њен садржај.

# Преглед архиве

Постоје два начина за преглед архиве:

# Преглед свих датотека

Притисните дугме менија у горњем десном углу прозора и изаберите Прикажи све датотеке. Управник архива ће излистати све датотеке унутар архиве. Видећете њихове називе, величине, врсте, датуме последње измене и места.

Можете користити горе поменута заглавља колона (назив, величина…) да поређате датотеке у вашој архиви. Урадите то кликом на њих; можете променити поредак на обрнути.

# Преглед као фасцикле

Овај приказ приказује класичну структуру директоријума. Да бисте ово користили, притисните дугме менија у горњем десном углу прозора и изаберите Прикажи као фасциклу.

Док прегледате своју архиву на овај начин, можете притиснути F9, или притиснути дугме менија у горњем десном углу прозора и изабрати Бочна површ, да бисте видели стабло фасцикли у бочној површи. То вам омогућава лако кретање између фасцикли.

# Отварање датотека у вашој архиви

Отворите датотеке које се налазе у вашој архиви двоструким кликом на назив датотеке, или десним кликом на назив датотеке и избором ставке Отвори. Управник архива ће отворити датотеку подразумеваним програмом за ту врсту датотеке.

Отворите датотеку неким другим програмом пратећи ове кораке:

Десним кликом кликните на датотеку.

Кликните на Отвори помоћу….

Изаберите програм који желите да користите и кликните на Изабери.